Samsung dropper [også] opladere i æsken

Det begynder at ligne en trend. Ifølge koreanske ETNews vil Samsung fra og med næste år undlade at vedlægge en oplader i æsken, når de sælger visse af deres telefonmodeller. Vi ved endnu ikke hvilke. Samsung fjerner opladeren fordi de kan spare penge – og fordi mange kunder allerede har opladere i forvejen, skriver nyhedstjenesten.

Rygterne kommer bare et par dage efter at lignende rygter opstod om Apple (læs mere her). Ifølge den temmelig troværdige analytiker Ming-Chi Kuo, vil Apple allerede droppe opladere i iPhone 12-æskerne senere på efteråret.

Analytikeren fortæller også, at Apple vil droppe hovedtelefonerne, så både de og strømforsyningen fremover skal købes som ekstraudstyr. Apple vil samtidig fjerne de to eksisterende 5W og 18W-opladere og sælge en 20W-strømforsyning i stedet.

At fjerne strømforsyningen fra æskerne virker måske som en absurd tanke, men ideen kan ikke alene spare Samsung og Apple for mange penge – det kan også være en fordel for miljøet. Mange forbrugerne har allerede adskillige strømforsyninger liggende i skuffer og skabe; tiltaget kan være med til at mindske mængden af ubrugte opladere.

Samtidig vil de mindre æsker, som telefonerne vil kunne leveres i, være bedre for miljøet når de skal transporteres rundt til verdens butikker.

Men hvad tænker du? Er det okay at sige telefoner uden strømforsyning? Fortæl os din mening i kommentarfeltet nedenfor …

Samsung dropper [også] opladere i æsken